BCP โบรกฯชูหุ้น PER แถมเงินปันผลสูง 6.4%แนะซื้อเป้า 41 บาท
BCP โบรกฯชูหุ้น PER แถมเงินปันผลสูง 6.4%แนะซื้อเป้า 41 บาท
5 พ.ย. 2561

บล.เอเชีย เวลท์ ระบุในบทวิเคราะห์วันนี้(5พ.ย.) ว่า บริษัท บางจาก คอร์ปอเรชั่น จำกัด (มหาชน) หรือ BCP  หุ้นเด่นวันนี้: BCP ( ซื้อ; AWS TP 41 บาท) แนวโน้มค่าการกลั่นฟื้นตัวดีในไตรมาส 4/61 แม้ค่าเฉลี่ย QTD อยู่ที่เพียง 5.12 เหรียญสหรัฐฯ ต่อบาร์เรล แต่เราเห็นสัญญาณการฟื้นตัวที่ดีต่อเนื่องขึ้นหลังจากราคาน้ำมันดิบปรับตัวลดลงคลายความกดดันต่อค่าการกลั่น BCP คาดว่าได้ปัจจัยบวกจากค่าการกลั่นน้ำมันดีเซลที่ดีดตัวขึ้นมากในไตรมาส 4/61 เป็น 16 เหรียญฯ ต่อบาร์เรล สูงขึ้นจาก 14 เหรียญฯ ในไตรมาสที่ 3/61
คาดการณ์กำไรสุทธิไตรมาส 3/61 เท่ากับ 1.95 พันล้านบาท เพิ่มขึ้นจาก 1.0 พันล้านบาทในไตรมาส 2/61 โดยเป็นกำไรจากการดำเนินงาน 1.2 พันล้านบาท และมีรายการพิเศษเป็นกำไรจากสต๊อกน้ำมัน กำไรจากการขายเงินลงทุนของ BCPG และกำไรอัตราแลกเปลี่ยน รวมประมาณ 750 ล้านบาท BCP เป็นหุ้นที่ PER ต่ำเพียง 9 เท่า และอัตราปันผลตอบแทนสูงถึง 6.4% ระดับราคาหุ้น BCP ที่ทรุดตัวตามตลาดรวมเป็นโอกาสดีในการเข้าซื้อเพื่อการลงทุน